Iñchiñ, Pu Dungukelu Iney Ngen Jewba, ayüwünkechi mangeluwayiñ tami amual taiñ fütra trawün mu küla antü ngealu.
FALIN-NGEKECHI DUNGU
Viernes: Tami pichichengen mu weda rupafulmi, nielmi weda kutran nienolu lawen kam pofrengelmi rume, kimaymi chumngechi amuleafuy tami pengelal ti piwkeyechen. Kiñeke video mu peaymi chumngechi Chaw Dios ñi dewmael pengelkünuy kidu tañi piwkeyechen.
Sabado: Allkütuaymi chumngechi kiñeke ngülam mülelu Biblia mew kellukefi pu füta, pu domo ka püñeñ ñi elkünunoal tañi piwkeyewal engün.
Domingo: Ti doy fütra wewpin mu, feypilelu: "Tüfachi Mapu apolelu üdewün mu, ¿chew peafuiñ rüf piwkeyechen?", pengelngeay chumngechi ti piwkeyechen kellukefi fentren pu che wall mapu püle ñi dullintuchekenoal ka üdechekenoal.
Pelikula: Josia, kiñe wentru ñi nütramel ta Biblia, kom tañi mongen walloñmaeyew pu che wedake dungu femkefulu engün. Welu Josia kimfalngefuy tañi nor piwkeyefiel ta Jewba (2 Crónicas 35:26). Mangeluwayiñ tami peal, sabado ka domingo antü mew, kiñe pelikula epu trokiñ ngealu: Josia ñi rupan, piwkeyefi ta Jewba ka üdefi ti weda dungu.
Pu witran: Kiñeke fütra trawün mu müleay pu peñi ka pu lamngen tuwlu ka trokiñke mapu mu ka kiñeke werküngelu fillke mapu mu ñi amuldungual. Peaymi chumngechi tati piwkeyewün kellukefi ta che ñi kiñewküleal, ka dullintuchekelay kakelu mollfüñ, trokiñche ka mapu tuwlu.
KULLILAYAYMI TAMI KONPUAL
NGILLATUNGELAYAY PLATA
Peaymi tati adkünungechi dungu ka chem ora femngeay, kafey kiñe video pengelkelu ñi chumngen taiñ fütra trawün.